Dogter maak oop oor lewenslustige en geduldige ma | Huisgenoot
Dogter maak oop oor lewenslustige en geduldige ma
Sy gaan oral saam met ons. Sy sal haar sit en verkyk aan ons manewales wanneer ons om die braaivleisvuur kuier. Soms sal sy saam met een van haar kleinseuns dans. Ná werk drink ons saam 'n glasie wyn.
Ek kan by haar kla as ek 'n slegte dag gehad het. Ons gesels oor vreugdes en bekommernisse. Soms lag ons oor 'n stoute grappie. Haar geheue laat haar partykeer in die steek. Ek moet dieselfde vrae oor en oor beantwoord.
Ek raak ongeduldig, maar besef gou ek het as kind haar met net soveel vrae gebombardeer. Elke keer het sy geduldig geantwoord.